Public procurement notice: Prior Information Notice Without Call For Competition
Published: 2017-06-09
Buyer: Helsingin kaupungin sosiaali- ja terveystoimiala
Country: FI
Region: Uusimaa
Contract type: Services
CPV classification: 50421000

Technical requirements: Tietopyyntö: suun terveydenhuollon hammashoitoyksikön instrumenttisillan letkuihin liitettävien erilaisten pienlaitteiden huolto- ja korjauspalvelun hankintaan.
Tietopyyntö. Kyseessä on tietopyyntö mahdollisille palveluntarjoajille. Tämä ei ole hankintailmoitus tai tarjouspyyntö eikä tietopyyntöön vastaaminen ole edellytys mahdolliseen myöhempään kilpailutukseen osallistumiselle. Tällä ilmoituksella ei vielä pyydetä tarjouksia vaan tämä vuoropuhelu on osa tulevan hankinnan valmistelua. Tämän tietopyynnön tarkoitus on tehdä markkinakartoitusta, jossa selvitetään ja tarkennetaan mahdolliseen tulevaan hankintaan liittyviä näkökohtia ja vaihtoehtoja.
HILMA-järjestelmässä on rajoitus merkkien määrässä, joten tietopyyntöä ei voida kokonaisuudessaan julkaista tässä ilmoituksessa.
Kiinnostuneita tarjoajia pyydetään pyytämään tarkempi tietopyyntö-asiakirja hankinta-asiantuntija Eeva Rantalalta, sposti eeva.rantala@hel.fi
Helsingin kaupungin Suun terveydenhuolto pohtii suun terveydenhuollon hammashoitoyksiköiden instrumenttisillan letkuihin liitettävien erilaisten pienlaitteiden (turbiinit, käsi- ja kulmakappaleet, mikromoottorit yms. sekä puustit, valosondit) vikakorjauspalvelujen kilpailutusta ja kerää tietoa mahdollista tarjouspyyntöä varten. Tämä mahdollisesti hankittava vikakorjauspalvelu koskee niitä laitteita, joilla ei ole enää toimittajan antamaa takuuta voimassa. Takuuaikainen huolto ja korjaus ostetaan aina takuun antaneelta toimittajalta.
Varsinainen kilpailutus on alustavasti suunniteltu tehtävän vuoden 2017 syksyllä. Helsingin kaupunki varaa oikeuden muuttaa tässä tietopyynnössä ilmoitettua aikataulua ja toteutussuunnitelmaa. Tämä tietopyyntö ei velvoita Helsingin kaupunkia hankintaan, kilpailuttamaan hankintaa, kilpailuttamaan hankintaa tietopyynnössä kuvatulla tavalla tai ottamaan kilpailutuksessa huomioon tietopyynnön julkaisemisen perusteella saatuja ehdotuksia tai vastauksia.
Vastaukset tietopyyntöön pyydetään toimittamaan 24.7.2017 klo 23:30 mennessä kirjallisena sähköpostitse osoitteeseen: eeva.rantala@hel.fi Selvyyden vuoksi pyydän merkitsemään vastaussähköpostin otsikkokenttään: Vastaus tietopyyntöön, suun teveydenhuollon pienlaitteiden huollot ja korjaukset.
Mahdollisella kilpailutuksella ollaan hankkimassa ensisijaisesti suun terveydenhuollossa käytössä oleville pora-laitteille/ instrumenteille korjauspalvelua. Pora-instrumenteilla tarkoitetaan tässä tietopyynnössä turbiineja, käsikappaleita, kirurgisia käsikappaleita, kulmakappaleita (eri välitykset, profy, endo, ”tavallinen”), mahdollisesti myös mikromoottoreita, valosondeja ja hammaskivenpoistolaitteiden käsikappaleita.
Helsingin kaupungilla on käytössä HUS:n Mequsoft-laiterekisteri. Rekisteriin on viety mm. kaikki pienlaitteet.
Laiterekisterissä on vuoden 2016 lopussa laitteita nimikkeellä: turbiinipora 3 046 kappaletta, käsikappale 1 960 kappaletta, kulmakappale 5 000 kappaletta, mikromoottori 668 kappaletta ja valosondeja 1 080 kappaletta.